Golda Meir

Hi Golda Meir (natawo nga Golda Mabovitch; Mayo 3, 1898 – Disyembre 8, 1978; tikang han 1917 kutob 1956 kilalado ha ngaran nga Golda Meyerson) usá nga Israeli nga magturutdo, kibbutznik, tawo-hin-estado, politiko ngan an ika-upat nga Primer Ministro han Israel.

Natawo hiyá ha Kiev, ngan nag-emigar hiyá ha Estados Unidos han bata pa upod han iya pamilya han 1906, ngan gin-edukar hiyá didto, nagin magturutdo o maestra. Katapos pag-asawa han iya bana, an magpadis nag-emigrar ngadto han tinatawag hadto nga Palestina han 1921, nangukoy hirá hin kibbutz. Napili hi Meir nga primer ministro han Israel han Marso 17, 1969, katapos mag-alagad nga Ministro hin Trabahante ngan Ministro Panlangyaw. Hiyá an ika-upat nga babaye nga nagin Primer Ministro ngan hiyá an syahan ngan amo la nga babaye tikang ha Israel nga nagkapot han puwesto. Gintawag hiyá nga "Puthaw nga Babaye" (Iron Lady) han Israeli nga politika. Iní nga pagtawag gin-gamit ha urhe kan Margaret Thatcher nga Primer Ministro han Reino Unido ngan kan Indira Gandhi nga Primer Ministro han Indya. An kasanhi nga Primer Ministro nga hi David Ben-Gurion nagtawag kan Mair nga "an gimaupayi nga tawo ha kagamhanan" ("the best man in the government"); agsob hiyá ginpapakita nga "makusog-hin-kaburut-on, direkta-nga-nayakan, ubanon-hin-buhok nga apoy nga babaye han Hudeyo nga katawhan" ("strong-willed, straight-talking, grey-bunned grandmother of the Jewish people.")

Nagbiya hin pagka-primer ministro hi Meir han 1974, an tuig katapos han Gera han Yom Kippur. Namatay hiyá han 1978 hin lymphoma.

Mga tigaman

Mga pinambasaran

Mga natawo han 1898
Mga namatay han 1978
Israel
Politika
Biyograpiya